વેટ કચેરી તરફથી આજે કરવામાં આવેલા એસ.એમ.એસ.માં જણાવવામાં આવ્યું છે કે વેટનું રજિસ્ટ્રેશન ધરાવનારા દરેક વેપારી માટે જીએસટીમાં તેમનું નામ રજિસ્ટર કરાવવું ફરજિયાત છે. ૨૧મી જાન્યુઆરી એટલે કે શનિવાર સુધીમાં તેમના વેટ રજિસ્ટ્રેશનનું જીએસટી રજિસ્ટ્રેશનમાં માઈગ્રેશન જે વેપારી નહિ કરાવે તો તે વેપારીઓના ટર્નઓવરની વિગતોની ચકાસણી કરવા માટે કોમર્શિયલ ટેક્સ ડિપાર્ટમેન્ટની એન્ફોર્સમેન્ટ વિંગના અધિકારીઓ ત્રાટકશે. વેટ કચેરીને આ ધમકીને પરિણામે ગુજરાતની વેપારી આલમમાં હોબાળો મચી ગયો છે. આ મેસેજ રાજ્યના તમામ ૪.૯૦ લાખ વેપારીઓને ગયો હોવાનું જાણવા મળી રહ્યું છે.